
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 263 

20 Απριλίου 1995 



ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οίκ. 426 

Επέκταση ρυμοτομικού σχεδίου οικισμού Πευκοδάσους 
Κοινότητας Πευκοδάσους Ν. Κιλκίς. 

Η ΠΕΡΙΦΕΡΕΙΑΚΗ Δ/ΝΤΡΙΑ Ν. ΚΙΛΚΙΣ 
Έχοντας υπόψη: 

1. Το άρθρο 1 του Α.Ν. 314/68 «Περί παροχής εις τους 
Νομάρχας αρμοδιότητος επί θεμάτων σχεδίων πόλεων και 
κωμών κ.λπ.», όπως συνεχίστηκε, διατηρήθηκε σε ισχύ, 
επεκτάθηκε, τροποποιήθηκε και προσέλαβε την τελική 
μορφή με το άρθρο 1 του Ν.Δ. 1018/71, το άρθρο 13 του. 
Ν. 1032/80, το άρθρο 61 του Ν. 947/79, το άρθρο 33 του 
Ν. 1337/83, το άρθρο 8 § 15 του Ν. 1512/85, το άρθρο 34 
§ 3 του Ν. 1577/85 «περί ΓΟΚ» και τα Π.Δ. 183/86 και 2- 
4/14.5.85 (ΦΕΚ 225Α) «περί μεταβίβασης αρμοδιοτήτων 
στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμη¬ 
σης αγροτικών οικισμών». 

2. Τις διατάξεις του Ν.Δ. της 17.7.1923 «περί σχεδίων 
πόλεων και κωμών». 

3. Το Π.Δ. της 24.4/3.5.85 (ΦΕΚ 181Δ ) «περί τρόπου 
καθορισμού ορίων οικισμών της χώρας μέχρι 2000 κατ., 
κατηγορίες αυτών και καθορισμός όρων και περιορισμών 
δόμησής τούς», όπως αυτό τροποποιήθηκε με το Π.Δ. της 
25.4/16.5.89 (ΦΕΚ 293Δ). 

4. Το Π.Δ. της 20/30.8.85 (ΦΕΚ 414Δ') «περί πολεοδό¬ 
μησης και επέκτασης οικισμών της χώρας μέχρι 2000 κατ. 
και τροποποίησή του από 24.4.1985 Π.Δ/τος». 

5. Την υπ' αρ. οικ. ΕΠΑ 94/16.5.86 απόφαση Νομάρχη 
Κιλκίς περί του ορίου του οικισμού «ΠΕΥΚΟΔΑΣΟΣ» των 
όρων και περιορισμών δόμησης. 

6. Την μελέτη του θέματος η οποία συντάχθηκε από ιδι¬ 
ωτικό μελετητικό γραφείο. 

7. Την υπ' αριθμ. 30/1993 απόφαση του Κοιν. Συμβου¬ 
λίου Πευκοδάσους. 

8. Το υπ’ αρ, 8736/26.11.93 έγγραψο της ΙΣΤ' Εφο¬ 
ρείας Προϊστορικών και Κλασσικών Αρχαιοτήτων. 

9. Το υπ’ αρ. 6563/20,1.1994 έγγραφο του Δασαρ¬ 
χείου Κιλκίς. * 

10. Το από 10.Θ.1994 πρακτικό συνεδρίασης της επι¬ 
τροπής επίβλεψης μελετών πολεοδόμησης-επέκτασης 


οικισμών κάτω των 2000 κατ., κατά την οποία συνεδρίαση 
η εν λόγω επιτροπή παρέλαβε την μελέτη του θέματος. 

11. Την με αρ. πρωτ. Σχ18/13.6.94 εισήγηση του 
Τ.Π.Π.Ε. στο Συμβούλιο ΠΕΧΩΔΕ Ν. Κιλκίς. 

12. Τηναπό17.6.94 συνεδρίαση του Σ, Π ΕΧΩΔΕ, κατά 
την οποία έγινε δεκτή η εισήγηση με την προϋπόθεση της 
επιβολής προκηπιών. 

13. Την με αριθ. πρωτ. 300/94/26.1.95 επαναπομπή 
του θέματος στο Σ.ΠΕΧΩΔΕ από το ΤΠΠΕ Ν. Κιλκίς, προ- 
κειμένου να τεθούν υπόψη του Συμβουλίου νέα δεδομένα 
και να αιτιολογηθεί πληρέστερα η προηγούμενη με αρ. 
πρωτ. Σχί 8/13.6.94 εισήγηση. 

14. Το γεγονός ότι το παραπάνω Συμβούλιο έκανε δε¬ 
κτή ομόφωνα την παραπάνω εισήγηση στην από 27.1.95 
συνεδρίασή του. 

15. Την υπ’ αρ. 3401/25.1.95 απόφαση τουΑναπλ. Υπ. 
Εσωτερικών (ΦΕΚ 20Γ' και 22Γ') με την οποία διορίστηκαν 
Περιφερειακοί Διευθυντές σε ορισμένους Νομούς, απο¬ 
φασίζουμε: 

1. Εγκρίνουμε την επέκταση του ρυμοτομικού σχεδίου 
του οικισμού «ΠΕΥΚΟΔΑΣΟΣ», όπως στα συνημμένα δια¬ 
γράμματα. 

2. Εγκρίνουμε τον κανονισμό δόμησης ως έπεται: 

Κανονισμοί δόμησης 

I. ΓΕΝΙΚΟΙ ΟΡΟΙ ΔΟΜΗΣΗΣ 

Για τη σύνταξη των γενικών όρων δόμησης οι παρακάτω 
διατάξεις όπως ισχύουν: 

-Π.Δ. 24.4.1985 (ΦΕΚ 181 Δ/3.5.1965) όπως τροπο¬ 
ποιήθηκε με το Π.Δ. 25.4.89 (ΦΕΚ 293 Δ716.5.89). 

-Π.Δ. 20.8.85 (ΦΕΚ 414 Δ/30.8.85). 

- Απόφαση Νομάρχη Κιλκίς. 

Δημιουργούνται δύο τομείς δόμησης: 

Ο τομέας Α' περιλαμβάνει το μεγαλύτερο τμήμα της πε¬ 
ριοχής επέκτασης. 

Ο τομέας Β’ περιλαμβάνει την περιοχή του «εμπορικού 
κέντρου». 

1. Αρτιότητα 

α) Μέσα στα όρια της επέκτασης (όρια ρυμοτομικού 
σχεδίου εκτός του υφιστάμενου οικισμού) το ελάχιστο εμ¬ 
βαδόν αρτιότητας καθορίζεται σε πεντακόσια (500) τ.μ. 
Ελάχιστο πρόσωπο για τα γήπεδα της κατηγορίας αυτής 
ορίζονται τα δεκαπέντε (15) μ. 

β) Κατά παρέκκλιση θεωρούνται άρτια τα γήπεδα που 
τους απομένει εμβαδόν τριακόσια πενήντα (350) τ.μ. μετά 

την αφαίρεση της εισφοράς σε γη που αναλογεί στην 
έκταση που είχαν κατά την ημερομηνία δημοσίευσης του 
παρόντος ρυμοτομικού διατάγματος. Αν από την εφαρ¬ 
μογή της πολεοδομικής μελέτης ρυμοτομείται τμήμα του 
οικοπέδου μεγαλύτερο από την αναλογούσα εισφορά σε 
γη, το οικόπεδο εξακολουθεί να θεωρείται άρτιο αν του 
απομένει τμήμα εμβαδού τουλάχιστον διακόσιων (200) 
τ.μ. Για τα γήπεδα της περίπτωσης αυτής το ελάχιστο 
πρόσωπο ορίζεται σε οκτώ (8) μ. 

γ) Για την αρτιότητα των γηπέδων προσμετράται και η 
τυχόν έκταση που παραχωρείται από τον ιδιοκτήτη για τη 
δημιουργία κοινόχρηστου χώρου, σύμφωνα και με τις δια¬ 
τάξεις των παρ. 4 και 5 του αρ, 6 του Π.Δ, 24.4.85, όπως 
τροποποιήθηκε με την παρ. 3 αρ. 1 του Π.Δ. 25.4,89. 

δ) Κατά παρέκκλιση τα γήπεδα που ανήκουν στον τομέα 
Β' (εμπορικό κέντρο) θεωρούνται άρτια όταν έχουν εμβα¬ 
δόν, κατ’ ελάχιστο τριακόσια (300) τ.μ. Για τα γήπεδα της 
περίπτωσης αυτής το ελάχιστο πρόσωπο ορίζεται επίσης 
σε δέκα (10) μ. 

ε) Γήπεδα που ανήκουν στον τομέα Β (εμπορικό κέντρο) 
θεωρούνται κατά παρέκκλιση άρτια αν μετά την αφαίρεση 
της εισφοράς σε γη που αναλογεί στην έκταση που είχαν 
κατά την ημερομηνία δημοσίευσης του παρόντος ρυμοτο¬ 
μικού διατάγματός τους απομένει έκταση εκατόν πενήντα 
(150) τ.μ. Το ελάχιστο πρόσωπο ορίζεται εδώ στα οκτώ(8) 
μ· 

2. Ποσοστό κάλυψης και συντελεστής δόμησης 

α) Το μέγιστο ποσοστό κάλυψης των οικοπέδων ορίζε¬ 
ται σε 60% της επιφάνειάς τους για όλα τα γήπεδα του το¬ 
μέα Α’ (και τις παρεκκλίσεις που ισχύουν σ’ αυτόν). Στην 
περίπτωση αυτή επίσης, ο συντελεστής δόμησης (Σ.Δ.) 
ορίζεται Σ.Δ. = 0,60. 

β) Το μέγιστο ποσοστό κάλυψης των οικοπέδων του το¬ 
μέα Β’ (εμπορικό κέντρο) ορίζεται σε 70% της επιφάνειάς 
του τόσο γι’ αυτά που η αρτιότητά τους ορίζεται από τα 
300 μ. όσο και γΓ αυτά που κατά παρέκκλιση η αρτιότητά 
τους ορίζεται στα 150 μ. 

Η συνολική δομημένη επιφάνεια στο οικόπεδο για κύρια 
και βοηθητικά κτίρια δεν μπορεί να υπέρ βει τα τετρακόσια 
(400) τ.μ. 

Για κτίρια κοινωφελών χρήσεων ισχύουν οι παρεκκλί¬ 
σεις που ορίζονται από το αντίστοιχο διάταγμα του 1985. 

Επίσης προτείνεται σαν ειδικός όρος δόμησης η υπο¬ 
χρεωτική πρόβλεψη χώρου στάθμευσης αυτοκινήτων στε¬ 
γασμένου ή υπαίθριου για κτίσματα άνω των 100 τ.μ. ανά 
ιδιοκτησία. Ο χώρος στάθμευσης δεν συνυπολογίζεται 
στον συντελεστή δόμησης. 


3. Σύστημα δόμησης 

Ισχύουν τα σχετικά που αναφέρονται στο Π.Δ. 24.4.85. 

4. Μέγιστο ύψος κτιρίων 

α) Το μέγιστο ύψος κτιρίων ορίζεται σε 7.50 μ. και με- 
τράται σε κάθε όψη τους από την οριστική στάθμη του 
εδάφους (φυσικού ή διαμορφωμένου) με την επιφύλαξη 
της παρ. 1 του άρθρου 17 του Ν. 1577/85. 

β) Στα οικόπεδα που παρουσιάζουν κλίση επιτρέπεται 
για λόγους λειτουργικούς και αισθητικούς αύξηση του 
ύψους του κτιρίου μέχρι τα 8,50 μ. στο χαμηλότερο ση¬ 
μείο της τομής του περιγράμματος της κατόψεως του κτι¬ 
ρίου με το ως άνω φυσικό ή διαμορφωμένο έδαφος, κατό¬ 
πιν εγκρίσεως της Ε.Π.Α.Ε. 

γ) Γ ια την κατασκευή της στέγης με τους ειδικούς όρους 
δόμησης, επιτρέπεται η υπέρβαση του μεγίστου ύψους 
μέχρι 2,00 μέτρα. 

δ) Πάνω από τη στέγη επιτρέπονται, με την προϋπό¬ 
θεση να αποτελούν ενιαίο αισθητικό σύνολο και κατόπιν 
έγκρισης της Ε.Π. Α.Ε. οι εξής κατασκευές, κατά το άρθρο 
26 του Ν. 1577/85: 

- Καπνοδόχοι, αγωγοί αερισμού, καπνοσυλλέκτες. 

- Εγκαταστάσεις ηλιακών συστημάτων ενσωματωμένες 
στα επίπεδα της στέγης. 

-Αλεξικέραυνα, κεντρικές κεραίες τηλεοράσεων και 
ραδιόφωνων. 

ε) Πάνω από δώμα ισογείου κτιρίου χωρίς υποχρεωτική 
στέγη σύμφωνα με τους ειδικούς όρους δόμησης επιτρέ¬ 
πονται, με τις ίδιες ως άνω προϋποθέσεις, όλες οι παρα¬ 
πάνω κατασκευές και επιπλέον: 

- Πύργοι ψύξεως και δοχεία διαστολής, θέρμανσης ή 
κλιματισμού και αντλίες θερμότητας. 

- Στηθαία ή κιγκλιδώματα ασφαλείας και μόνιμες γλά¬ 
στρες φυτών. 

- Κατασκευές για τη στήριξη φυτών (πέργκολες). 

στ) Το ελάχιστο ύψος ορόφου ορίζεται σε 2,40 μ. 

ζ) Στην περιοχή επέκτασης ο μέγιστος αριθμός ορόφων 
ορίζεται σε δύο (2). 

3. Από το κανονιστικού χαρακτήρα σκέλος της παρού¬ 
σας δεν βαρύνεται ο προϋπολογισμός του Δημοσίου ούτε 
του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 27 Μαρτίου 1895 

Η Περιφερειακή Διευθύντρια 
ΑΝΤΙΟΠΗ ΧΑΤΖΗΙΩΑΝΝΟΥ 

